open-index/open-wikipedia-markdown huggingface dataset:
John Stuart Mill

**John Stuart Mill** (20. maj 1806 – 8. maj 1873), engleski filozof i ekonomist.

Mill pokušava osnovni princip utilitarizma spasiti oslobađajući ga jednostrane kvantitativne određenosti.

I ranije su utilitaristi priznavali višu vrijednost duhovnim zadovoljstvima nad tjelesnima, ali su tu višu vrijednost svodili na kvantitativni moment (po njima su duhovna zadovoljstva vrijednija jer su trajna, a intenzivnija-kvantitativna određenost).
Oni su suštinski kvalitativnu razliku svodili na kvantitativnu. Mill upravo ističe kvalitativnu stranu duhovnog zadovoljstva čiji viši rang proizlazi iz činjenice da je iz tog zadovoljstva specifično ljudskog roda je to što sprječava jedno više ljudsko biće da živi životom nižeg duhovnog bića makar imao sva tjelesna zadovoljstva. To je ljudsko dostojanstvo! Po Millu sreća jeste sreća u dostojanstvu i ona se mjeri dostojanstvom. Dostojanstvo jeste kriterij moralnosti.

Kako se ispoljava to dostojanstvo? Kroz samosvijest. Čovjek je jedino biće koje za sebe može reći "ja" i time povući oštru granicu između vlastite stvarnosti i onoga što nije on. To je prvobitna i osnovna spoznaja u čovjekovom susretu sa svijetom. Tu čovjek sebe doživljava kao jedno jedinstveno, neponovljivo, nepriopćivo biće. To filozofija naziva razumna ili duhovna supstanca. Čovjek je subjekt.

## Vanjski linkovi 
* MetaLibri Digital Library:
** **Utilitarianism**

Kategorija:Rođeni 1806.
Kategorija:Umrli 1873.
Kategorija:Biografije, London
Kategorija:Britanski filozofi
Kategorija:Britanski ekonomisti
Zapadna Evropa

mini|desno|280p

**Zapadna Evropa** je najrazvijenija regija Evrope. Sastoji se od sljedećih država: Ujedinjeno Kraljevstvo, Irska, Holandija, Belgija, Luksemburg, Francuska i Monako.

Zapadnu Evropu na zapadu okružuje Atlantski okean, a na sjeveru Sjeverno more. Što se reljefa tiče, u Zapadnoj Evropi je uglavnom nizinski reljef do 200 metara nadmorske visine, što je posljedica geološke starosti ovog dijela Evrope i zato je to područje bogato različitim rudama. Klima je uglavnom okeanska, dok u unutrašnjosti prevladava i kontinentalna, a samo na najvišim vrhovima Alpa oštra planinska i polarna klima. Zemlje Zapadne Evrope su svijetu postale poznate razmjerno kasno, ali se vrlo brzo razvijaju. Ova regija je dobro ekonomski razvijena, što je posljedica stabilnosti zemalja i povoljnog položaja.

## Također pogledajte 
* Srednja Evropa
* Sjeverna Evropa
* Južna Evropa
* Maršalov plan


Kategorija:Regije Evrope
Arktički okean

frame|desno|Arktički okean
**Arktički okean**, dubine do 5.449 m naziva se još i **Sjeverno polarno more**, **Arktik** ali i **Arktičko sredozemno more**. To je sa 12,26 miliona km2 najmanji okean na Zemlji, a velikim dijelom je pokriven ledom.

Arktički okean se nalazi na krajnjem sjeveru sjeverne polutke i unutar njega se nalaze sva 4 pola sjeverne polutke. Okružen je, uvijek prema jugu, s Azijom, Evropom i Sjevernom Amerikom. Okružen je s više kontinenata i iako je, naučno gledano, jedan od pet okeana na Zemlji, smatra ga se i interkontinentalnim sredozemnim morem.

S Atlantikom je spojen približno 1500&nbsp;km širokim Sjevernim morem (Evropskim) između Grenlanda i Sjeverne Evrope odnosno Skandinavije, kao i zamršenim morskim putevima kroz vrlo razuđen ostrvski svijet sjeverne Kanade do širokih Davisovih vrata zapadno od Grenlanda. Sa Tihim okeanom povezan je jedva 85&nbsp;km širokim Beringovim vratima.

## Države koje ga okružuju 
Na *Arktik* izlaze najsjeverniji dijelovi država ili njihovi dijelovi: Aljaska (SAD), Kanada, Grenland (Danska), Island, Norveška i Rusija.

## Ostrva 
Osim toga, uz njegov rub smještena su i sljedeća ostrva ili grupe ostrva: Banks, Ostrva kraljice Elizabete, Ellesmere, Grenland, Island, Svalbard, Kolgujev, Zemlja Franje Josipa, Nova zemlja, Sjeverna zemlja, Novosibirska ostrva i Vrangelovo ostrvo.

## Sjeverni pol 
Unutar Arktičkog okeana odnosno na njegovim ostrvima leže 4 pola sjeverne hemisfere (Sjeverni pol).

## Morsko dno 
U *Arktičkom okeanu* odnosno na njegovom dnu nalaze se pragovi, duboki bazeni i jedna morska udubina.

U *pragove* spadaju  Flečerov greben, Gakelski greben, Lomonosovljev-(Harisov)-prag, Istočnosibirski prag i Čukčenski prag. U Arktiku postoje tri duboka bazena: Euroazijski (u kojem je i udubina s najvećom dubinom Arktika od 5.449 m) bazen, Kanadski bazen (s dubinom do 4.994 m) i Centralnoarktički bazen (s dubinom do 3.290 m).

## Pritoci 
Najvažniji azijski pritoci su Ob, Jenisej, Lena i Kolima a u Sjevernoj Americi to je Mackenzie.

## Također pogledajte 
* Sedam mora

## Reference 
## Vanjski linkovi
*Sjeverni pol: Unutar ruskog nuklearnog ledolomca (Rusija danas - Zvanični kanal)

Kategorija:Arktik
Kategorija:Okeani
Kategorija:Krajnje tačke na Zemlji
Alexej von Jawlensky

**Alexej von Jawlensky** (Suslovo, 13. mart 1864. - Wiesbaden, 15. mart 1941.), njemački slikar ruskog porijekla.

Radio je u Njemačkoj i Švicarskoj. Pripadao je avangardnim grupama „***Neue Kunstlervereinigung***“ u Münchenu i ***„Der Blaue Reiter“*** u Berlinu. Na ekspresionistički način prikazivao je likovne elemente ruske narodne umjetnosti i ikona. Pod uticajem Vasilija Kandinskoga približio se apstrakciji.

U novembru 2003. je njegova Schokko (Schokko mit Tellerhut) prodana za 8,296,000 američkih dolara.

## Vanjski linkovi 
* *Biografija Alexeja Georgewitscha von Jawlenskyja*  (eng.)
* Informacija sa linkovima sa the-artists.org (eng.)

Kategorija:Njemački slikari
Kategorija:Ruski slikari
Kategorija:Biografije, Suslovo
Kategorija:Rođeni 1864.
Kategorija:Umrli 1941.
Ivan Generalić

**Ivan Generalić** (21. decembar 1914 – 27. novembar 1992) bio je hrvatski naivni slikar.

Začetnik je savremene hrvatske i jugoslavenske naivne umjetnosti, središnja ličnost i mentor druge generacije hlebinske slikarske škole. Samostalno je izlagao u Parizu i Bruxellesu i učestvovao na Bijenalu u Sao Paulu, čime je pokrenuo međunarodnu afirmaciju jugoslavenske i hrvatske naivne umjetnosti.

Pokopan je na mjesnom groblju u selu Sigetec, općina Peteranec, gdje je živio posljednjih godina života.

## Djela 
* "Zima u Hlebinama" 
* "Ciganski svati" 
* "U šumi" 
* "Žeteoci" 
* "Mrtvi pevec" 
* "Jelenski svati" 
* "Maska s trubom" 
* "Smrt moga prijatelja Viriusa" 
## Reference
## Vanjski linkovi 
* Hrvatski muzej naivne umjetnosti
* Studio Generalic: www.generalic.com
* Ivan Generalić – Zander Collection

Kategorija:Rođeni 1914.
Kategorija:Umrli 1992.
Kategorija:Biografije, Hlebine
Kategorija:Hrvatski slikari
Gustave Eiffel

**Alexandre Gustave Eiffel** (15. decembar 1832 – 27. decembar 1923) bio je francuski građevinski inženjer. Najpoznatiji je po svjetski poznatom Eiffelovom tornju, koji je dizajnirala njegova kompanija i izgrađen za svjetsku izložbu u Parizu 1889. godine. Ističe se i njegov doprinos u izgradnji Kipa slobode u New Yorku.

Kao inženjer, Eiffel se posvetio radu na željeznim konstrukcijama i to pretežno izgradnji željeznih mostova. Eiffelov toranj, po kojem se najviše pročuo, ipak zaostaje za sjajnim rješenjima njegovih mostovnih konstrukcija. Toranj je do 1931. godine bio najveća građevina na svijetu (300,5 m; s antenom 320,8 m).

Eiffel je navodno konstruisao i Eiffelov most u Sarajevu.

## Reference
## Vanjski linkovi
*

Kategorija:Rođeni 1832.
Kategorija:Umrli 1923.
Kategorija:Biografije, Dijon
Kategorija:Francuski umjetnici
Kategorija:Francuski naučnici
Kategorija:Francuski arhitekti
Francesco Borromini

mini|Francesco Borromini
**Francesco Borromini** (Bissone, Lago di Luganom, 25. septembar 1599. - Rim, 2. august 1667.), italijanski arhitekt i kipar.

Jedan je od glavnih predstavnika visokog baroka u arhitekturi. Bogatom fantazijom i odvažnim konstrukcijama ostvaruje izvanredno slikovite objekte kod kojih primjenjue najširi repertoar arhitektonskih dekorativnih elemenata. Glavna su mu djela u Rimu *crkva Sv. Carlo allle Quattro Fontane*, *Crkva Sv. Agnese* na trgu Navona i nekoliko palata.

## Reference 
.

Kategorija:Rođeni 1599.
Kategorija:Umrli 1667.
Borromini, Francesco
Borromini, Francesco
Borromini, Francesco
Rimski brojevi

[mini|desno|200px|Rimski brojevi na jedrenjaku "[Cutty Sark"]]
**Rimski brojevi** je naziv brojevnog sistema koji služi za predstavljanje prirodnih brojeva. Rimski brojevi su nastali za vrijeme Rimljana. Sistem ima 7 cifara i to:

:**I** - CIFRA ZA BROJ 1

:**V** - CIFRA ZA BROJ 5

:**X** - CIFRA ZA BROJ 10

:**L** - CIFRA ZA BROJ 50

:**C** - CIFRA ZA BROJ 100

:**D** - CIFRA ZA BROJ 500

:**M** - CIFRA ZA BROJ 1000

Brojevi koji nemaju svoju cifru se tvore tako što se koristi sabiranje i oduzimanje brojeva koji imaju cifru. Za primjere tvorbe, pogledajte tabelu koja se nalazi u priloženom.

Budući da Rimljanima nisu bili potrebni brojevi veći od nekoliko hiljada, pa im je tako najveći broj koji ima svoju cifru je hiljada (M). Veliki nedostatak sistema rimskih brojeva je što se ne mogu tvoriti decimalni ili negativni brojevi, niti se može predstaviti nula. Rimski brojevi se koriste kao redni brojevi u bosanskom jeziku.

## Primjeri tvorbe brojeva u Rimskom brojnom sistemu 
Kategorija:Brojke
Kategorija:Brojevni sistemi
Kategorija:Rimska matematika
Kategorija:Latinica
Kategorija:Naslijeđe Rimskog Carstva
Ozon

**Ozon** (O3) (od grč. *ozein* - mirisati) je nestabilna molekula koji se sastoji od 3 atoma kisika, a u vrlo kratkom vremenu se može raspasti na običnu molekulu kisika. On je vrlo jako oksidaciono sredstvo. Otkrio ga je 1839. godine Christian Friedrich Schönbein. Proces raspadanja ozona pod utjecajem dušikovih oksida prvi put je opisao Paul Josef Crutzen tek 1970. godine.

Ozon je na sobnoj temperaturi i pri normalnom pritisku u plinovitom stanju. Zbog svojih oksidacionih osobina, za ljude je otrovan. Prilikom udisanja djeluje na sluznicu nosa i oštećuje je. U većim koncentracijama ima karakterističan prodoran miris, sličan hloru, dok je u manjim bez mirisa. Granica mirisa je oko 40&nbsp;µg/m3, ali na njega može vrlo brzo naviknuti te tako preći ta granica osjetljivosti.

## Rasprostranjenost 
Ozon se stvara u atmosferi na tri načina:

* Jako energetsko sunčevo zračenje razbija molekule kisika u stratosferi u dva zasebna atoma koji dalje reaguju sa drugom molekulom kisika i čine ozon. Ovaj proces nastajanja ozona putem UV zračenja sa valnom dužinom ispod 0,242&nbsp;µm naziva se fotodisocijacija.
* Blizu površine Zemlje ozon se stvara u reakciji između dušik-dioksida (NO2) i kisika O2 pod utjecajem UV zračenja.
* Tokom oluje: prilikom električnog pražnjenja između oblaka i površine zemlje stvara se ozon (ali i neki drugi spojevi).

Kategorija:Hemija okoline
Kategorija:Mirisi
Kategorija:Dezinficijensi
Namještaj

mini|250px|Sto i stolice
**Namještaj** je skupni naziv za pokretne objekte koji podržavaju ljudsko tijelo (namještaj za sjedenje i ležanje), omogućavaju smještaj predmeta, i drže objekte na horizontalnoj površini iznad tla.

Namještaj za smještaj predmeta se koristi da čuva ili sadrži predmete kao što su: knjige, alati i kućne potrepštine. Namještaj može biti proizvod umjetničkog dizajna i oblik ukrasne umjetnosti.

U dodatnoj ulozi funkcionalnosti, namještaj može služiti i u simboličkoj i vjerskoj namjeni.

## Konstruktivna rješenja 
Namještaj čine finalni proizvodi koji nisu sastavni dio zgrade u tehnologiji građenja, već se naknadno individualno postavljaju u određen dio objekta i izvan njega. Stoga se primjenjuje termin slobodne drvene konstrukcije, tj. konstrukcije koje nisu ugrađene. Klasifikacija namještaja može se izvršiti prema nizu kriterija, a najčešće prema:

### Prema namjeni u prostoru 
# namještaj predsoblja
# kuhinjski namještaj
# namještaj dnevnih soba
# namještaj spavaonica
# kancelarijski namještaj
# vrtni namještaj itd.

### Prema funkciji 
# namještaj za odlaganje (ormari, regali, vitrine, komode...)
# namještaj za sjedenje (stolice, naslonjači, klupe...)
# namještaj za upotrebu pri radu ili jelu (stolovi...)
# namještaj za leženje (ležajevi, kreveti)

### Prema materijalu izvedbe 
# namještaj od drveta
# namještaj od pletiva
# namještaj od plastike
# namještaj od metala
# tapacirani namještaj itd.

### Prema načinu sastavljanja 
# namještaj fiksne konstrukcije
# namještaj rasklopive konstrukcije

### Prema konstrukcivnim svojstvima 
# namještaj rešetkaste konstrukcije (izgrađen od gredica - npr. stolice)
# namještaj korpusne konstrukcije (od ploča koje formiraju korpus - npr. ormari)
# namještaj kombinovane konstrukcije (kombinacija ploče i rešetke - npr. stolovi)

## Galerija 

Vrba postelja.jpg
Lundia-hylly.jpg
Table set by tapiovaara.jpg
VOLTAIRE Seat.jpg
A_brown_sofa_(2005-03-03).jpg
Hocker (fcm).jpg
Salemer Münster Musikerzimmer Notenschrank.jpg
Vedel childrens furniture gh.jpg

## Također pogledajte 
* Ikea
* Čaršaf
* Deka

## Reference 
## Vanjski linkovi 
* Images of online furniture design available from the Visual Arts Data Service (VADS) – including images from the .
* History of Furniture Timeline  From Maltwood Art Museum and Gallery, University of Victoria
* Illustrated History Of Furniture
* Home Economics Archive: Tradition, Research, History (HEARTH)  An e-book collection of over 1,000 books on home economics spanning 1850 to 1950, created by Cornell University's Mann Library. Includes several hundred works on the furniture and interior design in this period, itemized in a specific bibliography.
* *American Furniture in The Metropolitan Museum of Art*, a fully digitized 2 volume exhibition catalog

* 

*
LucasFilm Ltd.

mini|desno|Lucasfilm logo
**Lucasfilm Ltd.** je filmska produkcijska kuća koju je osnovao George Lucas 1971, sa sjedištem u Marin County, California. Lucas je sadašnji glavni rukovodilac, a Kathleen Kennedy predsjednica, odnosno glavni operativni službenik kompanije.
30. oktobra 2012. je objavljeno da je kompaniju kupila Walt Disney Company.
Kompanija je najpoznatija po produkciji *Star Wars* filmova, ali je producirala i mnoge ostale *box office* hitove, uključujući *Indiana Jones* filmove i film *American Graffiti*. Također je bila predvodnik u razvoju novih filmskih tehnologija u specijalnim efektima, zvuku, i kompjuterskoj animaciji. Zbog stručnosti njenih zaposlenika često učestvuju u razvoju filmova drugih produkcijskih kuća.

U julu 2005, Lucasfilmov marketing, online, i licencirajuće jedinice premjestile su se u novi Letterman Digital Arts Center, koji se nalazi u Presidio u San Franciscu. Dijeli kompleks sa Industrial Light and Magic-om, i LucasArts-om.

## Srodne kompanije 
### Jedinice 
* Lucas Digital
** Skywalker Sound - postprodukcija zvučne montaže
** Industrial Light and Magic - specijalni efekti
* Lucas Licensing - licenciranje i trgovina robom
** Lucas Learning - edukativni materijal
** Lucas Books - izdavaštvo knjiga
* LucasArts - video i kompjuterske igre
* Lucasfilm Animation - animacije
* Lucas Online - web stranice

### Bivše jedinice 
* THX Ltd. - kino zvučni sistemi (odjelio se 2002.)
* Pixar Animation Studio - kompanija za produkcije kompjutersko-animiranih filmova (prodano Steve Jobsu 1986.)

## Filmografija 
* *American Graffiti* (1973)
* *Star Wars Episode IV: A New Hope* (1977)
* *More American Graffiti* (1979)
* *Star Wars Episode V: The Empire Strikes Back* (1980)
* *Raiders of the Lost Ark* (1981)
* *Star Wars Episode VI: Return of the Jedi* (1983)
* *Twice Upon a Time (1983)
* *Indiana Jones and the Temple of Doom* (1984)
* *Mishima: A Life in Four Chapters* (1985)
* *Latino* (1986)
* *Labyrinth* (1986)
* *Howard the Duck* (1986)
* *The Land Before Time* (1988)
* *Willow* (1988)
* *Tucker: The Man and His Dream* (1988)
* *Indiana Jones and the Last Crusade* (1989)
* *Radioland Murders* (1994)
* *Star Wars Episode I: The Phantom Menace* (1999)
* *Star Wars Episode II: Attack of the Clones* (2002)
* *Star Wars Episode III: Revenge of the Sith* (2005)
* *Indiana Jones 4* (očekivan 2007)
* *Red Tails'' (očekivan 2008)
## Reference 
## Vanjski linkovi 
* Službena stranica
* Lucasfilm Ltd. kod Internet Movie Database

Kategorija:Kompanije u Sjedinjenim Američkim Državama
Kategorija:Film
UNPROFOR

**UNPROFOR** je akronim za "***U**nited **N**ations **PRO**tection **FOR**ces*" (Zaštitne Snage Ujedinjenih naroda) osnovane 21. februara 1992, Rezolucijom 743 Vijeća sigurnosti, a raspuštene 31. marta 1995. godine (proces povlačenja trajao je do decembra 1995. godine).

Misija je pokrivala područje bivše Jugoslavije (bez Slovenije) a glavnina snaga bila je raspoređena na teritorijama Hrvatske i Bosne i Hercegovine.

Glavni štab misije bio je smješten u Zagrebu.

U martu 1995. godine ukupno je bilo raspoređeno 38.599 pripadnika vojnog osoblja, uključujući 684 vojna posmatrača Ujedinjenih naroda. Osim njih, bilo je 803 pripadnika policije, 2.017 međunarodnog civilnog osoblja i 2.615 domaćeg civilnog osoblja.

Tokom misije poginulo je 213 osoba: 6 vojnih posmatrača, 198 drugih pripadnika vojnog osoblja, 3 pripadnika policije, 3 međunarodna civilna službenika i 3 domaća civilna službenika.

Ukupni troškovi misije iznosili su preko 4.5 milijardi dolara.

## Mandat
UNPROFOR je u početku trebao uspostaviti uslove (mir i bezbjednost) potrebne za sprovođenje pregovora kojim bi se riješila kriza u *bivšoj Jugoslaviji*.

;Hrvatska

Prvobitno uspostavljen u Hrvatskoj, UNPROFOR je imao zadatak da osigura da se tri tamošnje zaštićene zone demilitarizuju. Ubrzo su odgovornosti proširene i na tzv. "ružičaste zone", kontrolu prelaska ljudi i roba u zaštićenim zonama i praćenje demilitarizacije poluostrva Prevlaka na jugu Hrvatske i sporazuma o prekidu ratnih djelovanja.

;Bosna i Hercegovina

S pogoršanjem situacije u BiH, UNPROFOR je proširen i na omogućavanje funkcioniranja aerodroma u Sarajevu i dostavu humanitarne pomoći, prvo u Sarajevo i okolinu a zatim i cijelu BiH. Mandat je uključivao i zaštitu konvoja, praćenje zabrane letenja i zaštitu tzv. zaštićenih zona - enklava. Mandat je uključivao i upotrebu sile u samoodbrani i koordinaciju s NATO-m uz upotrebu zračnih napada po odobrenju.

;Makedonija

U Makedoniji je UNPROFOR pratio i izvještavao o situaciji na graničnom području i eventualne opasnosti po stabilnost i integritet Makedonije.

## Komandanti 
Imema komandanata UNPROFOR-a i period kada su bili vršili tu dužnost:

* General potpukovnik Satish Nambiar (Indija) - 5. mart 1992 - 2. mart 1993. godine
* General potpukovnik Lars-Eric Wahlgren (Švedska) - 2. mart 1993 - juni 1993.
* General Jean Cot (Francuska) juni 1993 - mart 1994.
* General Bertrand de Sauville de La Presle (Francuska) mart 1994 - mart 1995. godine
* General Bernard Janvier (Francuska) - mart 1995 - januar 1996.

## Spisak država koje su učestvovale u misiji UNPROFOR-a 
*Argentina
*Bangladeš 
*Belgija 
*Brazil 
*Češka
*Danska
*Egipat
*Finska
*Francuska
*Gana
*Holandija
*Indija
*Indonezija
*Irska
*Italija
*Jordan
*Kanada 
*Kenija
*Kolumbija

*Litvanija
*Malezija
*Nepal
*Nigerija
*Norveška
*Novi Zeland
*Pakistan
*Poljska
*Portugal
*Rusija
*Sjedinjene Američke Države
*Slovačka
*Španija
*Švedska
*Švicarska
*Tunis
*Turska
*Ukrajina
*Ujedinjeno Kraljevstvo

## Također pogledajte
*SFOR
*EUFOR
*EUPM
*Mirovne misije Ujedinjenih naroda

## Reference 
Kategorija:Ujedinjene nacije
Kategorija:Skraćenice
Kategorija:Organizacije osnovane 1992.
Ernest Duchesne

**Ernest Duchesne** (30. maj 1874 – 12. april 1912) bio je francuski ljekar koji je prvi otkrio mogućnost korištenja gljiva u medicinske svrhe. On je ovo otkrio 32 godine prije Flaminga i njegovog izučavanja penicilina. Duchesneova eksperimentiranja su mahom ostala nezapažena.

Upisao se na Vojnu medicinsku akademiju Lyonu 1894. godine. Duchesneova disertacija pod nazivom *Upotpunjavanje studije o kompeticiji među mikroorganizmima: antagonizam između gljiva i mikroba* ("Contribution à l’étude de la concurrence vitale chez les micro-organismes: antagonisme entre les moisissures et les microbes") koju je izložio 1897. godine kao svoju doktorsku disertaciju, je prva studija koja je za cilj imala izučavanje terapeutskih mogućnosti gljiva.

Duchesne je svoja otkrića bazirao na opservaciji Arapa. Arapski dječaci koji su radili u vojnim bolnicama su držali sedla konja u mračnim i vlažnim prostorijama kako bi gljive rasle na njima. Kada je upitao zašto, oni su mu rekli da su gljive pomagale konjima, tako što su čistile otvorene rane na konjima. Intrigiran ovim saznanjem, napravio nekoliko otopina koje su sadržavale izmrvljene gljive i injekcijama unio tekućinu u nekoliko razboljelih svinja. Sve svinje su bile izliječene.

U seriji pokusa Duchesne je pratio interakciju Escherichie coli i penicilina, i utvrdio da je penicilin u mogućnosti potpuno uništiti Escherichiu coli. On je također dokazao da životinja kojoj je ubrizgana smrtna doza bacila koji je odgovoran za tifoidnu bolest, pri ubrizgavanju penicilina, životinja bi ozdravila.

U ovo vrijeme on je imao svega 23 godine i bio je nepoznat u svijetu znanosti. Pasterov institut mu nije dao kredibilitet i odbio priznati doktorsku disertaciju. On je ubrzo nakon toga otišao na odsluženje vojnog roka i to je spriječilo njegovo daljnje eksperimentisanje.
 
Duchesne je radio jednu godinu kao internista. 1901. godine se oženio Rosom Lassalas iz Cannesa. Dvije godine kasnije ona je preminula od tuberkuloze. 1904. godine Duchesne je također bio zaražen i vjerovatno je imao tuberkulozu. Tri godine kasnije, otpušten je iz vojske i poslan je u sanatorijum Amelie les Bains. Preminuo je 12. aprila 1912. u 37-oj godini života.

Da je znao, njegovo otkriće o upotrebi penicilina, je moglo spasiti njegov, kao i život njegove žene i milione drugih, pogotovo u Prvom svjetskom ratu. 1949. godine je posthumno nagrađen za svoja otkrića i doprinose medicini, 5 godina nakon što je Alexander Flaming dobio Nobelovu nagradu.

## Reference 
## Vanjski linkovi 
* Dušenova doktorska disertacija (na francuskom) https://web.archive.org/web/20051020174446/http://lyon-sud.univ-lyon1.fr/bacterio/DOCDIV/duchesne.html

Kategorija:Francuski naučnici
Kategorija:Francuski ljekari
Kategorija:Rođeni 1874.
Kategorija:Umrli 1912.
Štrumpfovi

**Štrumpfovi** (fr. *les Schtroumpfs*, , ) su izmišljena mala bića plave boje, koja žive u kućama od gljiva negdje u nekoj šumi u Evropi. Izmislio ih je belgijski crtač stripova Peyo. Glavni neprijatelj Štrumpfova je Gargamel sa svojim mačkom Azrijelom. Vođa plavih stvorenja Papa Štrumpf inače čarobnjak, dok jedini ženski lik među Štrumpfovima je plavuša Štrumpfeta. Štrumpfovi su se prvi put pojavili kao strip i kasnije kao crtani film, u obliku serije i jednog dugometražnog animiranog filma.

## Likovi 
* Papa Štrumpf
* Štrumpfeta
Negativni likovi:
* Gargamel
* mačak Azrijel

## Filmovi 
## Vanjski linkovi 
* http://www.smurf.com/
* http://www.imdb.com/title/tt0081933
* http://miniatuurfiguren.be/smurfstabel.html 

Kategorija:Likovi iz stripova
Kategorija:Štrumpfovi
Danijel Ljuboja

**Danijel Ljuboja** (Zenica, 30. januara 1975.), bosanskohercegovački pozorišni glumac.

Za vrijeme školovanja bio je član Dječjeg ansambla Narodnog pozorišta Zenica. Maturirao u Petoj gimnaziji. Diplomirao je na ADU u Zagrebu.

Radio je u velikom broju pozorišta: u zagrebačkom HNK, Histrionima, Žar ptici, Zagrebačkom pozorištu lutaka, Zagrebačkom pozorištu mladih, Ivani Brlić-Mažuranić; snimao radio-drame, reklame; sinhronizirao crtane filmove itd.

Od 2002. godine član je ansambla ZKM-a, gdje se istaknuo ulogom Volođe u predstavi "Draga Elena Sergejevna". Osim toga, igrao je u predstavama: Veliki meštar sviju hulja, Zaštićena zona, Kamov, smrtopis, Naš grad, Peto evanđelje, Vrata do..., Ana Karenjina, Arhetip: Medeja /Žena bomba/ Europa, Veliki Gatsby, Krijesnice, Koko u Parizu, Noć pjeva pjesme svoje, Gulliverova putovanja..

Živi i radi u Zagrebu.

Kategorija:Rođeni 1975.
Kategorija:Bosanskohercegovački glumci
Kategorija:Hrvatski glumci
Kategorija:Biografije, Zenica
Kategorija:Živi ljudi
Prača (Pale, Federacija Bosne i Hercegovine)

**Prača** je naseljeno mjesto u općini Pale, Federacija Bosne i Hercegovine, Bosna i Hercegovina. Naselje Prača je smješteno na obalama rijeke Prače a ujedno je i centar općine Pale, jedne od tri općine Bosansko-podrinjskog kantona. Leži između planina Jahorina, Romanija, Crni rajski vrh, Klek, te Borovac. Prača je od Goražda udaljena 40-tak, a od Sarajeva 35 kilometara, te je povezana sa ostatkom Bosne i Hercegovine modernim putevima. Nalazi se na nadmorskoj visini od 639 do 1344 metara.

## Prača u srednjem vijeku 
Prača, (Praça), srednjovjekovno naselje i trg na rijeci Prači, lijevoj pritoci Drine u koju se ulijeva kod Ustiprače u istočnoj Bosni. Današnji gradić Prača smješten je na sredini puta između Sarajeva i Goražda.

Župa Vrhprača koja se spominje u povelji ugarskog kralja Bele IV od 12.7. 1244. ('comitatus Vrch pracha') ukazuje da je u nekom ranijem periodu egzistirala i župa pod imenom Prača. Prvi spomen Prače u dubrovačkim izvorima je iz 1361. Tada je Nikola Miletković iz Prače postao dubrovačkim građaninom. Prača pripada privredno najrazvijenijim naseljima u Bosni druge polovine 14. i prvih decenija 15. st. U jednoj odluci dubrovačke vlade od 12.8. 1380. među najvažnija mjesta Srbije i Bosne u kojima se zadržavaju Dubrovčani, pored Drijeva, Srebrenice i Novog Brda, navedena je i Prača.
Privredni život je pod utjecajem Dubrovčana ali istaknuta je uloga domaćih trgovaca. Oni su aktivni u izvozu olova iz obližnjeg rudnika Olovo. Ističu se Mikoje Radanović zvani Tezalo, otac čuvenog Braila Tezalovića, Bogdan Muržić i Brajko Hvaonić. Od tridesetih godina, sa smanjenim interesom za olovnu rudu slabi i privreda Prače.

Naselje Prača pripadalo je župi Borač. U rukama je vlastelinske porodice Pavlovići. Pored njega je tvrđava Novi (Pavlovac (Novi u Prači)) koja je sagrađena u 15. vijeku radi zaštite staroga trga. U osmansko doba pored naselja egzistira nahija Prača (Čataldža). U austrougarsko doba kroz Praču je prolazila pruga Sarajevo-Višegrad.

Po dolasku Austro-Ugarske na prostor Bosne i Hercegovine Prača se ubrzano gradi. Gradi se vojna kasarna, vježbalište i strelište, osnovna škola te poštansko-telegrafsko-telefonski ured.

## Stanovništvo 
## Literatura 
* Desanka Kovačević, Prača, Enciklopedija Jugoslavije 6, Zagreb 1965, 579-580.
* Десанка Ковачевић-Којић, Градска насеља средњовјековне босанске државе, Сарајево 1978, 22-23, 37, 39, 62-63, 99, 172, 175, 177.
* Милан Васић, Земља Павловића у свјетлу турских извора, 'Земља Павловића. Средњи вијек и период Турске владавине', Бања Лука-Српско Сарајево 2003, 305-326.
* Svjetlost Evrope u BiH, Sarajevo 2004, 30; 
* Hasib Muhović, Prača i okolina od najstarijih vremena do danas, Sarajevo 2008.

## Reference 
## Vanjski linkovi 
* Zvanični sajt općine Pale
Svjetska izložba

**Svjetska izložba** je naziv manifestacije koja se u obliku sajma ili izložbe održava od sredine 19. vijeka pa do danas. Tom manifestacijom upravlja posebno tijelo po nazivom Biro za međunarodne izložbe (kraće BIE, što je skraćenica iz francuskog jezika za *Bureau International des Expositions*).

Svjetske izložbe se održavaju svakih nekoliko godina, i traju od 3 do 6 mjeseci. Osim izložbi pod službenim patronatom BIE, postoje i razne druge izložbe tematskog tipa, koje ne moraju sve nositi ime svjetske izložbe. Uobičajeni naziv za svjetske izložbe koji se danas najčešće koristi je EXPO.

Osnovna ideja ovih izložbi da sve zemlje dobiju priliku prikazati ostatku svijeta svoj pogled na neku zadanu temu. Zemlje izlagači u skladu s zadanom temom uređuju po vlastitom nahođenju u odvojenim paviljonima svoje izložbene prostore.

## Popis gradova domaćina Svjetskih izložbi 
* 1851 London
* 1855 Pariz
* 1862 London
* 1867 Pariz
* 1873 Beč
* 1876 Philadelphia
* 1878 Pariz
* 1880 Melbourne
* 1889 Pariz
* 1893 Chicago
* 1897 Brisel
* 1900 Pariz
* 1904 St. Louis
* 1905 Liège
* 1906 Milano
* 1910 Brisel
* 1913 Ghent
* 1915 San Francisco
* 1933 Chicago
* 1937 Pariz
* 1939 New York
* 1958 Brisel
* 1967 Montreal
* 1970 Osaka
* 1982 Knoxville
* 1986 Vancouver
* 1992 Sevilla
* 1998 Lisabon
* 2000 Hannover
* 2005 Aichi

## Planirane izložbe 
* 2008 Zaragoza
* 2010 Šangaj
* 2012 Yeosu
* 2015 Milano

## Reference 
## Vanjski linkovi 
Kategorija:Kultura
Profesor Baltazar

**Profesor Baltazar** je hrvatska animirana humoristička serija snimana od 1967. do 1971. u Zagreb filmu. Ima ukupno 57 epizoda koje traju od 5 do 10 minuta.

Autor seriala je Zlatko Grgić.

Serija je postala vrlo popularna, a zabilježila je solidan uspjeh i u emitiranju u zemljama kao što su Danska, Finska, Holandija, Norveška, Portugal i Švedska. Radnja se vrti oko neobičnog naučnika Baltazara koji uz pomoć svojih izuma olakšava živote drugih ljudi iz Baltazar-grada.

2005. godine krenulo se sa snimanjem novih nastavaka ovog već kultnog crtića.

## Epizode 
### Sezona 1 
* Izumitelj cipela
* Hanibalove alpe
* Horacijev uspon i pad
* Leteći Fabijan
* Martin na vrhu
* O mišu i satovima
* Rođendanska priča
* Sreća udvoje
* Tetke pletke
* Viktorov jajomat
* Vjetrovita priča
* Zvjezdani kvartet

### Sezona 2 
* Alfred noćni čuvar
* Bim-Bum
* Čudotvorni kolač
* Doktor za životinje
* Duga Profesora Baltazara
* Figaro Hop
* Krojač Silvestar
* Ledeno vruće
* Lutke bez kose
* Oblačna priča
* Problem mespretnosti
* Zvonko sa zvonika
* Najveći snjegović

### Sezona 3 
* Amadeusove Uši
* Drama oko cvijeća
* Gusarski problem
* Lavlje nevolje
* Neman Fu-Fu
* Oblačno sa Svadavinama
* Pingvin Čarli
* Stonožica Bosica
* Svirka za Mirka
* Vatrogasna priča
* Veseli most

### Sezona 4 
* Baltazarova ljubav
* Baltazarov sat
* Duhovita priča
* Dva cilindra
* Hik
* Izgubljeni zec
* Igrati se lovice
* Klaun Danijel
* Obućar Kroko
* Operna zvijezda
* Pingvin Axel
* Posao je posao
* Ptica
* Sportski život
* Šampion
* Ulični svirači
* Veliko hrkanje
* Violeta i Franc
* Vjetrenjača
* Zrak

## Reference 
## Vanjski linkovi 
*EOFFTV: Informacije o produkciji serije i lista epizoda (imena epizoda na hrvatskom) 

Kategorija:Hrvatske animirane TV-serije
Kategorija:Jugoslavenske TV-serije sa početkom prikazivanja 1967.
Kategorija:Jugoslavenske animirane TV-serije
Kategorija:Jugoslavenske TV-serije iz 1960-ih
Kategorija:Jugoslavenske TV-serije iz 1970-ih
Računarska animacija

frame

**Računarska animacija** je umjetnost stvaranja pokretnih slika uz pomoć računara. Računarska animacija je potpolje računarske grafike i animacije. Najčešće se stvara u 3D grafici, ali i 2D grafici. Veoma često se poistovjećuje sa računarski stvorenim slikama (CGI), naročito kada se koristi u filmovima. 

Da bi stvorila iluzija kretanja slika se prikazuje na monitoru koja se velikom brzinom zamijenjuje sljedećom sličnom slikom koja je blago izmjenjena. Ova tehnika je sasvim identična onoj koja se koristi na televiziji i filmovima. 

3D računarska animacija je nasljednik ove umjetnosti. Animirana figura je napravljena, a ona se sadrži od nekoliko dijelova koje je animator napravio. Onda se tim dijelovima dodijeljuju putanje koje će pratiti, i tako stvarajući kretanje. Završni čin je da ta napravljena figura dobije izgled je uz pomoć renderiranja.

## Primjer 
frame| 
Slika ima boju pozadine crnu. Potom je koza nacrtana na desnoj strani ekrana. Sljedeća slika je blago promijenjena jer je koza pomjerena lijevo. Ovaj proces se ponavlja, svaki put pomičuči kozu lijevo. Ako se taj proces ponavlja dovoljno brzo koza će odavati utisak da se glatko kreće prema lijevoj strani.

## Objašnjenje 
Da bi prevarili oko i mozak da vidi glatko pomjeranje objekata u slikama, one bi se trebale da izmjenjuju 12 puta u sekundi ili brže. Vrijednosti preko 70 slika u sekundi nemaju prakično efekta jer ljudsko oko ne može primijetiti razliku kod većih vrijednosti. Kod vrijednosti ispod 12 slika u sekundi većina ljudi može opaziti trzanje što ne doprinosi glatkom kretanju. Obični crtani filmovi obično koriste 15 slika u sekundi. Standardni filmovi na televiziji i kinima koriste oko 24 slike u sekundi za stvaranje iluzije kretanja. Kod računarskih igara brzina zavisi od grafičke kartice, a prihvatljive brzine se kreću od 30 slika u sekundi pa na više. Računari i video kamere su omogućili bolji rad sa filmovima odnosno pokretnim slikama, dok su jake grafičke kartice potpomogle bolje real-time prikazivanje slika u računarskim igrama.

## Također pogledajte 
* Animacija
* Računarski stvorene slike

## Reference 
## Vanjski linkovi 
* https://www.adobe.com/uk/creativecloud/animation/discover/computer-animation.html
* https://vsquad.art/blog/what-cgi-animation-transforming-visual-storytelling

A
*
Konjugovan kompleksan broj

[thumb|Geometrijski prikaz (Argandov dijagram) broja z i njegove konjugacije \overline{z} u kompleksnoj ravni. Konjugovan kompleksan broj se pronalazi [Simetrija refleksije|reflektovanjem broja z preko realne ose.]]
U matematici, **konjugovan kompleksan broj** je broj kome je promijenjen znak imaginarnog dijela, tj. *konjugat* broja z=a+ib gdje a,b\in\mathbb R je broj \bar z=a-ib. Često se koristi i oznaka \bar{z}.

Primjer: \overline{(3-2i)} = 3 + 2i, \bar i = -i i \bar 7=7.

Ako posmatramo kompleksni broj kao tačku u ravni, konjugat kompleksnog broja bio bi predstavljen njegovim odrazom od *x*-ose (pošto se na *y*-osi nalazi imaginarni dio).

## Svojstva 
Svojstva se odnose na sve kompleksne brojeve ako nije drugačije rečeno.

: \overline{(z + w)} = \bar z + \bar w

: \overline{(zw)} = \bar z \bar w

: \overline{\left({\frac{z}{w}}\right)} = \frac{\bar z}{\bar w} ako je *w* različit od 0
*
: \bar z = z ako je z realan broj

: \left| \bar z \right| = \left| z \right|

: {\left| z \right|}^2 = z\bar z

: z^{-1} = \frac{\bar z}{{\left| z \right|}^2} ako je *z'' različit od 0

Ako je p\, polinom sa realnim koeficijentima, i ako je p(z) = 0\,, tada je i p(\bar z) = 0, tj. korijeni polinoma sa realnim koeficijentima se pojavljuju kao konjugovani kompleksni brojevi ako nisu na realnoj pravoj.

Kategorija:Kompleksni brojevi
Tasmanija

mini|Tasmanija na karti Australije
mini|Grb Tasmanije
mini|Zastava Tasmanije
**Tasmanija** () jest ostrvo i ujedno savezna država Australije. Nalazi se približno 240km južno od kontinenta i od njega je odvojena Bassovim prolazom, na granici između Tihog i Indijskog okeana. Zauzima ukupnu površinu od 68.401km2, pri čemu na površinu samog ostrva otpada 64.519km2 dok preostalu površinu zauzimaju manja ostva koja ga okružuju i kojih je ukupno 334. 26. je najveće ostvo na svijetu.
Ime je dobio po holandskom moreplovcu Abelu Tasmanu koji je i otkrio ostrvo. Glavni grad Tasmanije je Hobart. Klima na ostrvu je umjereno kontinentalna i vlažna. Na ostrvu žive rijetke biljne i životinjske endemske vrste. Do 1858. godine ostrvo se zvalo Van Diemenova zemlja.

## Geografija 
Savezna država Tasmanija se sastoji od glavnog ostrva, Tasmanije; Ostrvo Bruny, blizu jugoistočne obale glavnog ostrva; King and Flinders ostrva u Bassovom prolazu; niz manjih ostrva uz obalu glavnog ostrva, te subantarktičko ostrvo Macquarie, oko 1450 kilometara jugoistočno.

Tasmanija je u novijoj geološkoj eri vulkanski neaktivna i ima neravne planinske lance velikim dijelom svog kopnenog područja. Regioni sa najviše planina su Centralno gorje i jugozapadna područja, koja pokrivaju većinu centralnih, zapadnih i jugozapadnih dijelova pokrajine. Midlands u srednjo-istočnoj Tasmaniji je prilično ravan i pretežno se koristi za poljoprivredu, iako se u cijeloj zemlji mogu vidjeti različite vrste poljoprivrednih aktivnosti. Zapadna obala ima velike količine padavina koje pokreću veliki broj hidroelektranskih projekata, a njena zarada od mineralnih aktivnosti je od izuzetnog značaja.

## Izvori 
## Također pogledajte 
* Tasmanski vrag

## Vanjski linkovi 
* Slike sa Tasmanije (bez copyrighta)

Kategorija:Geografija Australije

Kategorija:Ostrva
Kategorija:Države i teritorije osnovane 1825.
Van Diemenova zemlja

mini|desno|200px|Karta Van Diemenove zemlje iz 1852.
**Van Diemenova zemlja** je britanski naziv za Tasmaniju, otok koji pripada Australiji. Otok je dobio ime *Anthoonij van Diemenslandt* u čast Antoniu van Diemenu, guverneru *Holanske istočnoindijske kompanije* u Indiji, koji je 1642. poslao Abela Tasmana na istraživačko putovanje. 
Ime ostrva je promjienjeno 1856. u čast samog Tasmana, prvog Evropljana koji je otkrio ostrvo.
## Ostalo 
'''Van Diemen's Land''' je također pjesma poznate rock grupe U2.

## Reference 
## Vanjski linkovi 
* https://web.archive.org/web/20060220011421/http://www.foundingdocs.gov.au/item.asp?sdID=34

Kategorija:Geografija Australije
Kategorija:Države i teritorije osnovane 1825.
Kategorija:Države i teritorije ukinute 1856.
Render (računarska grafika)

**Render** () jest postupak stvaranja slike od nekog modela uz pomoć posebnog programa. Model je opis trodimenzionalnih objekata u definiranom jeziku ili strukturi podataka. Ti podaci mogu sadržavati podatke o geometriji, tački gledišta, teksturi i podatke o osvijetljenju. Engleska riječ *render* također se koristi kod opisivanja procesa izračunavanja specijalnih efekata u obradi videa.

Ovaj proces koristi se kod računara i računarskih igara, simulatora, filmova i specijalnih efekata, te u vizualizaciji dizajna. Svako polje koristi različit odnos i odlike tehnike. Imamo raznih vrsta tzv. renderiranja, odnosno procesa stvaranja slika. Neki su više namijenjeni za određene poslove, neki su slobodni (*vidi: Open source*), a neki su skupi i obično se koriste u komercijalne svrhe (npr., pravljenje visokobudžetnih 3D crtanih filmova). Render-programi su pažljivo napravljeni programi koji se bave disciplinama kao što su fizika svjetla, vizualno sagledavanje, matematika itd.

U 3D grafici renderiranje se može odvijati sporo (*prerender*) ili u stvarnom vremenu. Prerenderiranje je intenzivan proces koji se koristi u stvaranju filmova, dok je renderiranje u stvarnom vremenu najviše prisutno kod 3D računarskih igara, gdje se vizualna scena odmah obrađuje uz pomoć grafičke kartice i prikazuje na monitoru.

## Također pogledajte 
* 2D računarska grafika
* Ray Tracing
* Vektorska grafika

## Vanjski linkovi 
* ACM interesna grupa &mdash; najveća akademska i profesionalna asocijacija i konferencija 
* Ray Tracing News Letak vezan za tehničke stvari
* Real-Time Rendering izvori Spisak linkova za izvore
* Baza podataka grafičkih citata 
* Spisak linkova za posljednje siggraph materijale
* Spisak linkova za sve vrste renderiranja
* Renderman
* Primjeri iz arhitekture
* 'Radiance' renderer. Veoma precizan softver
* Pixie, efikasan i besplatan OpenSource renderer
* 'Aqsis' renderer, besplatan OpenSource REYES renderer
* Tehnike renderiranja

### Render farm 
* "REBUSFarm Render Farm" 
* "Render Farm Service"

Kategorija:Računarska grafika
Kategorija:3D računarska grafika
Računarski stvorene slike

[thumb|*Morphogenetic Creations* - izložba računarski stvorene [digitalna umjetnost|digitalne umjetnosti Andy Lomasa u Watermans Arts Centru, zapadni London (2016).]]
**Računarski stvorene slike** (computer-generated imagery, CGI) jeste polje računarske grafike koje se bavi specijalnim efektima. CGI se koristi u filmovima, televezijskim programima, naslovnicama i reklamama. Također CGI možemo vidjeti u računarskim igrama, iako veoma ograničeno jer se grafika izvršava odmah (što je veoma zahtjevno), stoga češće vidimo uvodne scene koje se već unaprijed stvorene (a visoke kvalitete).

CGI se koristi zbog toga što je u većini slučajeva jeftiniji nego li fizičke metode kao što je skupljanje velike mase ljudi da bi simulirali publiku i slično. Također, umjetnik koji radi sa CGI ne treba glumce, on ih pomoću računara stvara.

## Besplatni CGI alati za skidanje 
*ArtofIllusion
*Blender
*GIMP

## Također pogledajte 
* Specijalni efekat
* 3D Računarska grafika
* Računarska animacija

## Vanjski linkovi 
* Historija računarske grafike i animacije &ndash; kursna stranica Ohio State University uključuje materijale (filmove, članke, linkove).
*http://www.3eyeGroup.com/  CGI visokokvalitetni primjeri

Računarski stvorene slike
Milij Balakirjev

mini|**Milij Aleksejevič Balakirev**
**Milij Aleksejevič Balakirev** (rus. **Милий Алексеевич Бала́кирев**, Nižnji Novgorod, 2. januar 1837. – Sankt Peterburg, 29. maj 1910) bio je ruski kompozitor, pijanist i dirigent.

Predstavnik je ruskog nacionalnog muzičkog smjera, utemeljitelj i idejni vođa kompozitorske grupe po njemu nazvane ***Balakirevljev kružok*** ili *Petorica*. Utemeljio je u St. Petersburgu besplatnu muzičku školu. Nadovezujući se na Glinku, izgradio je svoj muzički stil na elementima folklora, prvenstveno ruskog i orijentalnog te na živopisnoj programatskoj osnovi. Najpoznatija su mu djela koloristički bogate simfonijske pjesme *Tamara* i *Rusija*, uvertira na tri ruske teme, muzika za *Kralja Leara*, klavirske kompozicije, posebno fantazija *Islamej*, jedno od vrhunskih djela postšopenovskog klavirskog virtuoziteta. Jak poticaj istraživanju ruske narodne pjesme dale su njegove stilski vjerne obrade.

## Reference 
## Vanjski linkovi 
* https://www.culture.ru/persons/9003/milii-balakirev 
* Mily Balakirev - Islamey

Kategorija:Rođeni 1837.
Kategorija:Umrli 1910.
Kategorija:Biografije, Nižnji Novgorod
Kategorija:Ruski kompozitori
Balakirev
Kategorija:Ruski dirigenti
Kategorija:Ruski pijanisti
Kategorija:Kompozitori iz perioda romantizma
Maurice Chevalier

mini|**Maurice Chevalier**
**Maurice Auguste Chevalier** (12. septembar 1888. - 1. januar 1972.) bio je francuski glumac, pjevač, zabavljač i istaknuti Sprechgesang izvođač. On je možda najpoznatiji po svojim pjesmama, uključujući i Louise, Mimi, Valentinovo, i Hvala nebesima za djevojčice, kao i za njegove filmove, Ljubavna parada i Velika bara. Njegov zaštitni znak odijevanja je bio čvrsti slamnati šešir, koji je uvijek nosio na pozornici sa smokingom. Rođen u Parizu, on je potvrdio svoje ime kao zvijezda muzičke komedije, i pojavljuje se u javnosti kao pjevač i plesač u ranoj dobi, ali je prije toga radio teške poslove kao tinejdžer. 1909., on je bio partner  najvećoj ženskoj zvijezdi u Francuskoj u to vrijeme, Fréhel. Iako je njihov odnos bio kratak, ona mu je osigurala njegov ​​prvi veliki angažman, kao oponašatelj i pjevač u L'Alcazaru u Marseilleu za koji je dobio priznanja od strane francuskih pozorišnih kritičara. 1918. on je otkrio jazz i regtajm i otišao je u London, gdje je pronašao novi uspjeh u Palati pozorišta. 1917, otišao je na turneju po Sjedinjenim Državama gdje je upoznao američkog kompozitora Georgea Gershwina i Irvinga Berlina i doveo je Dede na Broadway 1922. 

## Vanjski linkovi 
* Sajt ljubitelja Mauricea Chevaliera

Kategorija:Rođeni 1888.
Kategorija:Umrli 1972.
Kategorija:Biografije, Pariz
Kategorija:Francuski glumci
Kategorija:Francuski pjevači
Epilepsija

**Epilepsija** je poremećaj funkcije mozga, a predstavlja naglo pražnjenje velikog broja neurona u mozgu što dovodi do epileptičnih napada. Spada među česta oboljenja neurologiji. Na 1000 stanovnika oboli od 3 do 5 pacijenata.

## Etiologija 
Prema etiologiji možemo je podijeliti na 
* simptomsku
* idiopatsku

Simptomatska epilepsija podrazumjeva onu vrstu epilepsije koja se javlja kao simptom poznatog poremećaja u mozgu. Najčešći poznati uzroci epilepsije su: povrede glave, krvarenja u mozgu, moždani udar, apscesi, bakterijski i virusni encefalitis, hirurške opercije na mozgu, komplikacije prilikom poroda ili rođenja, alkohol, tumori.

Idiopatska epilepsija je epilepsija nepoznatog uzroka.

## Podjela 
Prema kliničkoj slici epilepsiju djelimo na 
* generaliziranu epilepsiju
* parcijalnu epilepsiju

Kod generalizirane epilepsije razlikujemo dvije vrste epileptičnih napada:
* veliki napad ili grand mal i 
* mali napad odnosno pti mal

## Veliki napad 
Očituje se naglim gubitkom svijesti. Prilikom pada, usljed gubljenja svijesti vrlo često dođe do povreda glave. Napad se sastoji od dvije faze: klonična i tonična faza. U toničnoj, početnoj fazi, koja traje dvadesetak do tridesetak sekundi bolesnik ima zgrčene polusavijene ruke i ispružene noge, ne diše, i postaje cijanozan u licu.

Poslije toga prelazi u klonusnu fazu, u kojoj bolesnik ponovo počinje disati, pojavljuje se pjena na ustima koja može biti i krvava zbog ugriza na jeziku koji je vrlo čest, zatim se javljaju trzaji koji su simetrični i sinhroni. U ovoj fazi može doći i do popuštanja sfinktera te se bolesnik vrlo često nekontrolisano pomokri, a rjeđe defecira. Ova faza traje nekoliko minuta. Po završetku napada, bolesnik ima amneziju za period napada, osjeća se iscrpljeno i pospano.

## Mali napad 
Ova vrsta epileptičnog napada može se javiti samostalno ili u kombinaciji sa ostalim oblicima epileptičnih manifestacija. Ova vrsta napada se očituje kao kratkotrajni prekid kontinuiteta svijesti. Najčešće djeluje kao da se bolesnik zagledao u jednu tačku, a u rjeđem broju slučajeva može automatski nastaviti započetu radnju. Poslije malog napada, bolesnik ne osjeća umor, i nastavlja sa prethodno započetom radnjom kao da se ništa nije dogodilo. Kao i kod velikog napada bolesnik se ne sjeća vremena kada je imao napad.

## Parcijalna 
Parcijalni epilepsijski napad nastaje pražnjenjem nervnih ćelija u ograničenom djelu kore velikog mozga. Parcijalna epilepsija ima dvije vrste napada: motorni napadi i senzitivni napadi. Poseban vid epilepsije su Psihomotorna i Temporalna epilepsija.

## Dijagnosticiranje 
Iako je nedovljan za sigurno dijagnosticiranje EEG ima veoma značajnu ulogu u postavljanju dijagnoze. Pored detaljnog neurološkog pregleda i EEG-a neohodno je i uzeti detaljnu anamnezu bolesnika.

## Također pogledajte 
* Etoksizolamid
* Neurorazvojni poremećaji
* Pikolepsija
* Generalizirana epilepsija
* Dječija epilepsija

## Vanjski linkovi 
* Udruženje oboljelih od epilepsije Kanton Sarajevo
* Pliva

Kategorija:Bolesti
Kategorija:Medicina
Kategorija:Neurologija
Kategorija:Epilepsija
Kategorija:Poremećaji koji uzrokuju napade
Kategorija:Neurološki poremećaji kod djece
Kibuc

mini|200px|Kibuc Beit Guvrin
**Kibuc** ( / ) jest društvena zemljoradnička komuna u Izraelu sa zajedničkim imanjem i demokratskim stukturama. Kibuci su imali važnu ulogu u stvaranju Izraela i u cionističkom pokretu, a u početku su bili pod snažnom uticaju socijalističkih ideja. Danas je zemljoradnička proizvodnja u kibucima dopunjena drugim ekonomskim granama od industrijskih zasada do visoko-tehnološke proizvodnje. Manje od pet procenata Izraelaca živi u kibucima.

## Vanjski linkovi 
* 

Kategorija:Izrael
Glenn Tipton

desno|mini|Glenn Tipton (2005)
**Glenn Raymond Tipton** (Blackheath, Velika Britanija, 25. oktobar 1948) britanski je gitarist.

Član je heavy metal benda Judas Priest. Poznat je po svojim kompleksnim, virtuoznim solima koje izvodi s drugim gitaristom Priesta K. K. Downingom.

Prije nego što se pridružio Judas Priestu svirao je u bendu The Flying Hat Band, dok je 1997. izdao solo album *Baptism of Fire*.

## Reference 
## Vanjski linkovi 
* https://www.discogs.com/artist/268332-Glenn-Tipton(https://www.discogs.com/artist/268332-Glenn-Tipton?srsltid=AfmBOopj-aLeRfy04D_jfci8q9FKgQEbb0SNBZklFbSyED22qFi5f9YF)

Kategorija:Rođeni 1948.
Kategorija:Živi ljudi
Kategorija:Biografije, Blackheath
Kategorija:Britanski gitaristi
Kategorija:Britanski rok-muzičari
Kategorija:Heavy metal
August Macke

**August Macke** je njemački slikar, rođen u gradu Meschede, 3. januara 1887. a umro je 26. septembra 1914.

Suosnivač je likovne grupacije i časopisa Plavi jahač u Minhenu. Njegovo je slikarstvo usmjereno prema osjetilnosti doživljaja. Osobito su mu uspjeli poetični akvareli s putovanja po Tunisu. Mobiliziran je i poslan na zapadno ratište te je poginuo u Francuskoj. U početku je bio pod uticajem impresionista, ali ubrzo je prihvatio fašističku paletu.
[mini|desno|200px|*[Ballets Russes*, 1912.]]

Kategorija:Njemački slikari
Kategorija:Biografije, Meschede
Kategorija:Rođeni 1887.
Kategorija:Umrli 1914.